laion/Wikipedia-Exotic huggingface dataset:
דן זקס

דן זקס (26 באפריל 1931 - 14 ביוני 2015; נולד כ-פטר יוליוס זקס; בגרמנית: Peter Julius Sachs) היה סוציולוג, עיתונאי, מרצה, סופר ומתרגם ישראלי. פטר יוליוס זקס נולד בברלין כבן יחיד להורים יהודים מהמעמד הגבוה. אמו נקראה אספירה ואביו, אריך זקס, היה אמרגן ואיש עסקים מצליח בגרמניה. עם עליית המפלגה הנאצית לשלטון ב-1933 מצב המשפחה החל להרע ולאחר ליל הבדולח הם עלו לארץ ישראל, השם פטר עוברת לדן, אריך לאריה ואספירה לאסתר. באמצע שנות ה-40 של המאה ה-20 היה חניך בנוער העובד ולמד והתגורר בפנימייה לחקלאות כפר הנוער בן שמן. במלחמת העצמאות שירת זקס כקשר באזור גוש דן במסגרת הגדנ"ע, הוא היה בין המחברים את הערים היהודיות תל אביב וחולון וחמק מהצלפים הערבים ביפו. לאחר סיום שירותו הצבאי היה חבר בקיבוץ נחשון, שם נישא בשנת 1955 לחברת הקיבוץ חנה ויחד הם עברו לחולון. החל מ-1954 עבד בעתי"ם, וב-1957 החל לכתוב את הטור "הבחינה המוסרית", שבו הביע בקיצור את עמדותיו בסוגיות פילוסופיות, לעיתון על המשמר, עיתון ציוני-סוציאליסטי בבעלות השומר הצעיר שהיה מזוהה פוליטית עם מפ"ם. ב-1962 יצא לטיול במזרח אסיה עם דגש על יפן כולל העיר הירושימה, כשחזר לישראל הרצה במספר מקומות בישראל על ביקורו בעיר שהופצצה בפצצת אטום אך לפני 17 שנים, ב-1963 יצא ספרו הראשון "מסע יפן", יומן המסע שלו במזרח אסיה בשילוב תמונות שצילם. זקס רשם חברת הוצאות לאור בשם "עדה" ובמסגרתה הוציא את הספר. זקס הרבה לכתוב גם בחותם, מוסף "על המשמר", וכתב מגוון כתבות ומאמרים בעל המשמר במקביל למדור הבחינה המוסרית, ככותב בכיר בעל המשמר זקס היה גם חבר קבוע בוועידת מפ''ם, שהיוותה מעין פרלמנט של המפלגה. ב-1966 שימש ראש המשלחת של מפ"ם לוועידה העולמית ה-21 נגד פצצות אטום ומימן שנערכה בהירושימה. ב-1968 השלים תעודת בגרות והתקבל ללימודי מדע המדינה באוניברסיטת תל אביב. ב-1971 יצא לאור תרגומו של זקס לעברית את הספר היפני הקלאסי מעשה גנז'י בהוצאת שוקן. ב-1976 השלים תואר שני במדע המדינה, מאוחר יותר הוא השלים גם תואר ראשון בסוציולוגיה, הוא עזב את העיתונות ונעשה מרצה למדע המדינה וסוציולוגיה בבית ברל ולאחר מכן מורה לאזרחות ב"תיכון חדש" בחולון, שם לימד עד 1994. מסע יפן, 1963 בהוצאת עדה חוצלארץ, 1977 בהוצאת שוקן, איורים: שמואל כץ מדינה מול מדינות: מקראה ביחסים בינלאומיים, 1980 בהוצאת עם עובד דמוקראטיה מהי? יחידה 3 מבנה חברתי ודמוקרטיה, 1980, בהוצאת האוניברסיטה הפתוחה. כללי המשחק- תדריך למורה, 1988 בהוצאת הטלוויזיה החינוכית הישראלית המדינה והפרט, 1993 בהוצאת משרד החינוך דמוקרטיה וחינוך: הממד הרעיוני, 1996, בהוצאת האוניברסיטה הפתוחה דן זקס, דף שער בספרייה הלאומית
רוברטו צ'רו

רוברטו צ'רו (בספרדית: Roberto Cherro;‏ 23 בפברואר 1907 – 11 באוקטובר 1965) היה כדורגלן ארגנטינאי, ששיחק בעמדת החלוץ. הוא שיחק את הקריירה הרשמית שלו במועדון בוקה ג'וניורס שם היה שיאן הכובשים בכל הזמנים, עד ששיאו נשבר על ידי מרטין פלרמו בשנת 2010. צ'רו נולד בשכונת באראג'אס, בואנוס איירס שבארגנטינה ובצעירותו שיחק במועדון ספורטיבו באראג'אס. בשנת 1924 כשהוא בן 17 התקבל לסגל המקצועי ובשנה שלאחר מכן עבר לפרו קאריל אואסטה, מועדון שהיה אחד הטובים בארגנטינה באותה תקופה. צ'רו לא שיחק שם זמן רב משום שקיבל הצעה מבוקה ג'וניורס עמה זכה בליגה הארגנטינאית כבר בעונתו הראשונה. באותה עונה הוא גם סיים כמלך שערי הליגה והצליח לחזור על הישג זה גם בשנים 1928 ו-1930. בוקה ג'וניורס בנתה בסוף שנות ה-20 קבוצה שתשלוט בכדורגל הארגנטינאי בעשור הבא. בנוסף לצ'רו, שיחקו בה גם שחקנים גדולים אחרים של אותה תקופה כמו פדרו אריקו סוארס, פרנסיסקו וראז'ו, דומינגו טראסקוני ולודוביקו בידוגליו. בסך הכל זכה עמה ב-5 תוארי אליפות כשהאחרונה מביניהן בשנת 1935, ושלוש שנים לאחר מכן פרש ממשחק פעיל בגיל 31. צ'רו כבש במדיה 221 שערי ליגה והיה מלך השערים שלה בכל הזמנים עד שנת 2010, אז שיאו נשבר על ידי מרטין פלרמו. צ'רו ערך את הופעת הבכורה במדי נבחרת ארגנטינה ב-16 בדצמבר 1926 נגד בוליביה, משחק אותו ניצחו 0–5 כשהוא כובש שני שערים. באולימפיאדת 1928 היה שותף לזכייתה במדליית כסף אולימפית לאחר שהפסידו בגמר ליריבה המרה אורוגוואי. צ'רו זכה עמה בקופה אמריקה 1929 בו כבש שער אחד בניצחון 1–4 על פרגוואי. שנה לאחר מכן היה מועמד על ידי מאמן ארגנטינה, פרנסיסקו אולזר, להשתתף במונדיאל 1930. הארגנטינאים הציגו טורניר טוב והגיעו לגמר בו הפסידו 4–2 למארחת אורוגוואי. צ'רו מצידו שותף רק במשחק אחד, הניצחון 0–1 על צרפת בשלב הבתים. צ'רו וארגנטינה השיגו נקמה על אורוגוואי ב-5 בפברואר 1933 כשהם מנצחים אותם 1–4 ואת כל ארבעת השערים הוא כבש. הוא זכה עמה פעם נוספת בקופה אמריקה ב-1937 וסיים את הקריירה הלאומית עם 16 הופעות ו-13 שערים. בוקה ג'וניורס אליפות ארגנטינה (5): 1926, 1930, 1931, 1934, 1935 נבחרת ארגנטינה סגנית גביע העולם: 1930 קופה אמריקה (2): 1929, 1937 מדליית כסף אולימפית: 1928 אישיים מלך השערים בליגה הארגנטינאית (3): 1926, 1928, 1930 מדיה וקבצים בנושא רוברטו צ'רו בוויקישיתוף רוברטו צ'רו, באתר Transfermarkt רוברטו צ'רו, באתר Soccerway רוברטו צ'רו, באתר FootballDatabase.eu
2021 בהאיטי

אירועים בשנת 2021 בהאיטי. נשיא: ז'ובנל מואיז (עד 7 ביולי), קלוד ז'וזף (7 ביולי–20 ביולי), מ-20 ביולי אין נשיא מבחינה רשמית אך אריאל אנרי הוא הנשיא בפועל. ראש ממשלה: קלוד ז'וזף (עד 20 ביולי), אריאל אנרי (20 ביולי–הווה) מתמשך - מגפת הקורונה בהאיטי 14 בינואר – מאות מפגינים בערים רבות בהאיטי נגד נשיא האיטי, ז'ובנל מואיז. 1 בפברואר – נשיא האיטי, ז'ובנל מואיז, מצהיר כי יישאר בתפקידו עד 22 בפברואר 2022 ומפציר באנשים לתמוך בתיקונים לחוקה המוצעים. 7 בפברואר – שר המשפטים של האיטי, רוקפלר וינסנט, כי נמנע ניסיון הפיכה והתנקשות בנשיא. 23 נעצרו. 8 בפברואר – האופוזיציה מכריזה כי ז'וזף מקאן ז'אן לואי הוא הנשיא מעתה, במקום ז'ובנל מואיז. הממשלה ביטלה את הכרזת האופוזיציה, והצהירה כי היא רואה בהכרזה על סיום כהונתו ניסיון הפיכה, שנמנע בעקבות הביטול. 10 בפברואר – המשטרה משתמשת בגז מדמיע ויורה לאוויר כדי לפזר קהל מפגינים שזורק סלעים. עשרים ושלושה בני אדם נעצרים ושני עיתונאים נפצעים במהלך האירוע. 25 בפברואר – לפחות 25 הרוגים ועשרות פצועים במהלך הימלטות ופריצה לבית הסוהר האזרחי קרואיק-דה-ז'ואס. 28 בפברואר – אלפים מניפים ענפי עצים ודגלים בהפגנות נגד ז'ובנל מואיז. 24 במרץ – בית המשפט העליון מורה על שחרורם של הנאשמים בתכנון ניסיון ההפיכה שהתרחש ב-7 בפברואר. 28 במרץ – אלפים יוצאים לרחובות בערים רבות בהאיטי בכדי לדחות את משאל העם החוקתי. 8 ביוני – האיטי עולה לסיבוב השני במוקדמות גביע העולם בכדורגל כשהיא מנצחת את ניקרגואה (2-1) בפורט-או-פרנס. יולי – נגמרה עונה הכדורגל בהאיטי. 14 באוגוסט – רעידת אדמה בעוצמה 7.2 בסולם מגניטודה לפי מומנט מתרחשת במדינה וגובה אלפי נפגעים. 16 באוקטובר – 17 מיסיונרים אמריקאים, מתוכם גם ילדים, נחטפו. 7 ביולי - נרצח ז'ובנל מואיז, נשיא האיטי. מדיה וקבצים בנושא 2021 בהאיטי בוויקישיתוף Haiti braces for unrest as opposition demands new president, news.yahoo.com (באנגלית אמריקנית) Haiti leader speaks of more power for diaspora amid strife, news.yahoo.com (באנגלית אמרירנית) 7 de Febrero de 2021, Crisis en Haití: el Gobierno aseguró haber frustrado un intento de golpe de Estado, infobae (ב־European Spanish) Haiti opposition names 'national leader' in standoff, www.msn.com Haitian protesters, police clash after president moves against top judges, news.yahoo.com (באנגלית אמריקנית) Associated Press, Prison director and gang leader among 25 killed in Haitian jailbreak, the Guardian, ‏2021-02-27 (באנגלית) Officials: 400 escape, 25 dead after Haiti prison breakout, news.yahoo.com (באנגלית אמריקנית) Thousands march against Moïse, kidnappings and U.N. in Haiti during large protest, news.yahoo.com (באנגלית אמריקאית) Haiti court orders release of those accused in alleged coup, news.yahoo.com (באנגלית אמריקנית) Anadolu Agency, Anadolu Agency Haitians march in favor of constitution as it turns 34 and president seeks overhaul, news.yahoo.com (באנגלית אמריקאית) 17 מיסיונרים אמריקניים, ביניהם ילדים, נחטפו בהאיטי, באתר מקור ראשון, ‏2021-10-17 סוכנויות הידיעות, התנקשות בקריביים: נשיא האיטי נרצח במעונו, באתר ynet, 7 ביולי 2021
שפמנון תניני בגריוס

שפמנון תניני בגריוס (שם מדעי: Bagarius bagarius) הוא מין של דג גרם ממשפחת הסיסוריים, החי בנהרות הודו ודרום אסיה. מין שפמנון זה קרוב למין שפמנון תניני ענק אך קטן ממנו. המין תואר לראשונה ב-1822 בידי החוקר הסקוטי פרנסיס בוכמן המילטון (אנ'). בעוד הוא נחשב לדג באורך של מעל 2 מטרים, ככל הנראה זהו בלבול עם קרובו הענקי. הפרטים הגדולים ביותר שתועדו במין זה הגיעו לאורך 25 ס"מ בלבד, כך שאיננו מהווה איום על האדם כפי שנשמע מתקריות בנהר שרדה (אנ') שבין נפאל להודו, שם נמצאו שפמנונים שאכלו אנשים שנפלו למים. השפמנון בעל ראש רחב, בינים בולטים משני צידי הלסתות והוא בעל סנפירים בשרניים ונמוכים. השפמנון הוא מין שוכן קרקעית המחפש בעזרת זיפיו חסרי חוליות כמו חרקי מים, רכיכות ותולעים וגם דגים קטנים ודו-חיים. הוא מתרבה במים רדודים יחסית סמוך לשיטפונות השנתיים בסביבות חיותו. מין זה נידוג לאורך נהרות הודו וסביבותיה, אך בשרו מתקלקל במהירות מה שיכול לגרום להרעלות. מדיה וקבצים בנושא שפמנון תניני בגריוס בוויקישיתוף שפמנון תניני בגריוס, באתר ITIS (באנגלית) שפמנון תניני בגריוס, באתר NCBI (באנגלית) שפמנון תניני בגריוס, באתר האנציקלופדיה של החיים (באנגלית) שפמנון תניני בגריוס, באתר FishBase (באנגלית) שפמנון תניני בגריוס, באתר GBIF (באנגלית) שפמנון תניני בגריוס באתר הרשימה האדומה של IUCN
קריפטוביוזה

קריפטוביוזה הוא מצב של התעוררות לחיים בתנאי רטיבות אצל יצורים לאחר מצב של כמעט חוסר חיים כתוצאה מייבוש מוחלט של גופם. התכונה קיימת בעיקר אצל נבגים, והיא מאפשרת להם לשרוד תקופות יובש ארוכות ולנבוט מיד כאשר תנאי הרטיבות אידיאליים לצמיחה. במצב הקריפטוביוזי כל תהליך חילוף החומרים מופסק, ומונע בעצם מהתאים להשתכפל, להתפתח ולתקן את עצמם. לאחר שהאורגניזם חוזר ל"חיים", תהליך חילוף החומרים ממשיך ישר מהמקום שבו הוא הפסיק. אחד מהיצורים אשר יכול להיכנס למצב הקריפטוביוזי הוא סרטן הארטמיה הזעיר. סרטן הארטמיה, אשר חי בסיביר, ארצות הברית, סין ועוד, שורד את התקופה היבשה כאשר המים בסביבתו מתאדים, ומשאירים בעצם קרקעית אגם מיובשת. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
סטיבן גריי (כדורסלן)

סטיבן גריי (באנגלית: Steven Gray; נולד ב-8 באפריל 1989) הוא כדורסלן אמריקאי, המשחק בעמדת הקלע בפריסטרי אתונה מליגת העל היוונית. גריי שיחק באוניברסיטת גונזגה. ב-125 משחקים במכללה, גריי העמיד ממוצעים של 11.5 נקודות, 3.5 ריבאונדים, 2.7 אסיסטים ו-1.2 חטיפות למשחק. בעונתו האחרונה, הוא נבחר לחמישיית המחוז ולקבוצת המערב בשנים 2010 ו-2011. הוא זכה עם מכללתו באליפות המחוז בשנים 2009 ו-2011. ב-12 ביולי 2011, גריי חתם לעונה בונטספילס מהליגה הלטבית. לאחר ששיחק בוושינגטון ויזארדס במסגרת ליגת הקיץ של ה-NBA, ב-16 בדצמבר 2012 חתם גריי לעונה בקוראל רואן באסקט מהליגה הצרפתית. ביולי 2013, שיחק גריי באינדיאנה פייסרס בליגת הקיץ. ב-7 באוגוסט 2013, גריי חתם לעונה בתדמון זוק הלבנונית. לאחר ארבעה חודשים שוחרר גריי מהקבוצה וב-7 בדצמבר הוא חתם עד תום העונה בגראבלין דנקירק. ביולי 2014, שיחק גריי בקליבלנד קאבלירס בליגת הקיץ. מאוחר יותר באותו חודש, גריי חתם בדיז'ון באסקט הצרפתית. באותה עונה נבחר גריי לאולסטאר של הליגה. בתום העונה סיים גריי כקלעי המוביל בליגה כולה עם 16.8 נקודות בממוצע למשחק. ב-21 במאי 2015, חזר גריי לגראבלין דנקירק וחתם שם לשנתיים. ביולי 2015, הצטרף לברוקלין נטס במסגרת ליגת הקיץ. ב-5 בדצמבר 2016, עזב גריי את גראבלין דנקירק וחתם עד תום העונה בלאבריו מהליגה היוונית. ב-5 באוקטובר 2017 גריי חזר לאבריו וחתם לעונה. ב-28 בינואר 2018, הוא עזב את לאבריו וחתם לעונה במועדון הכדורסל זאדאר מהליגה הקרואטית. בקבוצה הוא העמיד ממוצעים של 19.8 נקודות ו-3.1 ריבאונדים למשחק. ב-31 ביולי 2018 חזר גריי ליוון וחתם לעונה בפריסטרי אתונה. ב-17 ביוני 2019, האריך גריי את חוזהו בקבוצה לעונה נוספת. באותה עונה הוא קלע 12.8 נקודות בממוצע למשחק. ב-17 ביוני 2020, גריי האריך את חוזהו לעונה שלישית ברציפות. ב-27 באוקטובר 2020, גריי קבע שיא בליגת האלופות, לאחר שהעמיד מדד יעילות של 47. הוא קלע 39 נקודות, כשקלע ב-10 מ-13 לשלוש, בניצחון 88–106 על ריטאס וילנה. ב-15 בינואר 2021, עזב גריי את פריסטרי כדי לחתום באיגוקאה מהליגה הבוסנית. ב-19 ביולי 2021, גריי חתם לעונה בהפועל חולון מהליגה הישראלית. ב-15 לדצמבר 2021 שוחרר גריי מהפועל חולון. וחזר לפריסטרי אתונה. מדיה וקבצים בנושא סטיבן גריי בוויקישיתוף פרופיל, באתר Sports-Reference פרופיל, באתר eurobasket מחליף להאריס: סטיבן גריי מגיע לחולון, באתר מנהלת ליגת העל בכדורסל, ‏19 ביולי 2021
המכון לננוטכנולוגיה על שם ראסל ברי

המכון לננוטכנולוגיה על שם ראסל ברי הוא היחידה האקדמית הגדולה בטכניון שבחיפה. המכון נוסד בשנת 2005 במימון ממשלת ישראל, הקרן הפילנתרופית ע"ש ראסל ברי והטכניון בהשקעה כוללת של 100 מיליון דולר. ההשקעה הממשלתית הרחבה בהקמת המכון עוררה ביקורת בקרב חלקים באקדמיה. בשנת 2016 עבדו במכון כ-150 חוקרים. מנהל המכון הוא פרופסור גדי אייזנשטיין. בשנת 2021 למדו במכון כ-300 סטודנטים מ-14 פקולטות שונות. במסגרת המכון מתקיימת תוכנית הרב תחומית לתארים מתקדמים בננו-מדעים וננו-טכנולוגיה בשיתוף פעולה עם יחידות אקדמיות נוספות בטכניון. אתר האינטרנט הרשמי של המכון לננוטכנולוגיה על שם ראסל ברי נפתח המכון לננו טכנולוגיה בטכניון * דולר השקעה מול כל דולר תרומה, באתר הידען, ‏2005-02-07 ננו-טכנולוגיה בטכניון: מובילים את התחום בצמרת העולמית, באתר IT News, ‏2016-02-07 תמרה טראובמן, מכון לננוטכנולוגיה יוקם בטכניון - אך באקדמיה לא כולם חוגגים, באתר הארץ, 7 בפברואר 2005 RBNI Staff | RBNI, rbni.technion.ac.il RUSSELL BERRIE NANOTECHNOLOGY INSTITUTE | RBNI, rbni.technion.ac.il התכנית הרב תחומית לתארים גבוהים בננו-מדעים וננו-טכנולוגיה ע"ש נורמן סיידן | בית הספר לתארים מתקדמים, באתר graduate.technion.ac.il
מקווין

האם התכוונתם ל... אלכס מקווין – שחקן אנגלי אלכסנדר מקווין – מעצב אפנה אנגלי גלן מקווין – אנימטור קנדי מאט מקווין – כדורגלן סקוטי סטיב מקווין – שחקן אמריקאי סטיב מקווין – במאי קולנוע אנגלי סטיבן ר. מקווין – שחקן ודוגמן אמריקאי קווין
טבח קנדיה

טבח קנדיה התרחש ב-6 בספטמבר 1898, באי כרתים, אז חלק מהאימפריה העות'מאנית. ההתרחשות באה כתגובה של קבוצות מוסלמיות חמושות להצעה מצד מעצמות זרות לתת סדרת זכויות אזרח לקהילה הנוצרית באי. המוסלמים תקפו את כוח הביטחון הבריטי בקנדיה, השם הקודם של הרקליון המודרנית, שהיה חלק מכוח ביטחון בינלאומי באי. המוסלמים המשיכו לטבוח בתושבים הנוצריים המקומיים בעיר. כתוצאה מכך נרצחו 14 אנשי צבא בריטים, סגן הקונסול הבריטי ומשפחתו נשרפו חיים בביתם ועל פי ההערכות נטבחו 500–800 תושבים נוצרים. חלק משמעותי מקנדיה נשרף והטבח הסתיים רק לאחר שספינות המלחמה הבריטיות החלו להפגיז את העיר. התקרית האיצה את סיום השלטון העות'מאני על כרתים וכעבור חודשיים החייל העות'מאני האחרון עזב את האי. המלכה ויקטוריה קראה באופן אישי ל"פעולה דרסטית", ולורד סליסברי זירז את המשפטים הצבאיים. למלח בריטי אחד, ויליאם מילארד, הוענק צלב ויקטוריה. מנהיגי מבצעי הטבח המוסלמים נתלו על קירות הרקליון. האירוע האיץ את יישוב "שאלת כרתים". שגרירי צרפת, בריטניה הגדולה, איטליה ורוסיה הציבו אולטימטום בפני הסולטאן העות'מאני, בדרישה להסגת הכוחות העות'מאניים מכרתים תוך חודש. חודשיים אחר כך, ב-28 בנובמבר, הכוחות העות'מאניים האחרונים עזבו את כרתים, וסיימו את השלטון העות'מאני בן 253 השנים על האי. בשנה שלאחר מכן כרתים הקימה שלטון אוטונומי בתוך האימפריה העות'מאנית ובשנת 1913 היא הפכה לחלק מיוון. הרחוב הראשי, בו התרחשו האירועים, נקרא מאוחר יותר "הקדושים המעונים של 25 באוגוסט" (תאריך היומן של האירוע בסגנון הישן) כדי לכבד את קורבנות הטבח. אנדרטה לימאים הבריטיים שנהרגו הוקמה בגני ברקקה העליונה, מלטה. Holland, 2012: "Soon afterwards the official Ottoman presence in Crete was liquidated under British supervision." Rodogno, 2012, 221 Holland, 2012: "Queen Victoria called personally... walls of Heraklion" Dadrian, 2003, pp. 51–52 Kitromilides, 2006, p. 68: "However, in the wake of the Irakleion massacres of 25 August 1898, the Great Powers were finally persuaded that all Turkish influence had to cease. On 3 November, under orders from the Powers, the troops of the sultan started to withdraw from the island, marking the end of 253 years of Ottoman rule." "Η μεγάλη σφαγή στο Ηράκλειο, στις 25 Αυγούστου 1898". ekriti.gr (ביוונית). 24 באוגוסט 2015. נבדק ב-22 בדצמבר 2020. {{cite web}}: (עזרה) "HMS Hazard". BattleshipsCruisers.co.uk. נבדק ב-22 בדצמבר 2020. {{cite web}}: (עזרה)
שא'מרקוס קנדי

שא'מרקוס קנדי (באנגלית: Sha'markus Kennedy; נולד ב-27 ביוני 1998) הוא כדורסלן אמריקאי, המשחק בעמדות הפאוור פורוורד והסנטר בקבוצה הרומנית קראיובה. את קריירת המכללות שלו החל קנדי במכללת צ'יפולה. בעונתו השנייה, קנדי הוביל את המכללה בנקודות עם 15.1 נקודות למשחק, ריבאונדים עם 7.1 למשחק וחסימות עם 50 במהלך העונה הסדירה כולה. הוא נבחר לקבוצה הראשונה של הליגה והוביל את צ'יפולה לטורניר האליפות של המחוז. בשנת 2018, קנדי עבר לאוניברסיטת המדינה של מקניס. ב-30 בדצמבר 2018, הוא קלע שיא עונתי של 30 נקודות בניצחון על אוניברסיטת קמפבלסוויל-הרודסבורג. בעונתו השלישית במכללות, קנדי העמיד ממוצעים של 13.1 נקודות ו-7.1 ריבאונדים למשחק ורשם 59 חסימות. בנוסף הוא הוביל את המחוז באחוזים מהשדה עם 64.1 אחוז. ב-10 בדצמבר 2019, במהלך עונתו האחרונה במכללות, קנדי רשם טריפל דאבל של 17 נקודות, 10 ריבאונדים ו-10 חסימות בניצחון על אוניברסיטת מיזורי-קנזס סיטי. ב-25 בינואר 2020, הוא קלע שיא קריירה של 37 נקודות יחד עם 14 ריבאונדים בניצחון על אוניברסיטת הבטיסטון ביוסטון. ב-8 בפברואר, קנדי קלע 22 נקודות והוריד שיא קריירה של 21 ריבאונדים בהפסד בהארכה לאוניברסיטת מרכז ארקנסו. בעונתו האחרונה, הוא העמיד ממוצעים של 18.6 נקודות, 10.9 ריבאונדים ו-2.6 חסימות למשחק, כשהוא קולע ב-67.9 אחוז מהשדה, מה שהוביל את המכללה למקום השני בעונה. קנדי העמיד 17 פעמים דאבל דאבל במהלך העונה, מקום שלישי בכל המכללות. הוא נבחר לשחקן השבוע של המכללה ארבע פעמים ונבחר לשחקן ולחמישיית העונה. הוא נבחר לקבוצת העשור של המכללה. ב-4 ביולי 2020 חתם קנדי בפלקנסטרו קאנטו מהליגה האיטלקית, עם זאת ב-1 באפריל 2021 הוא שוחרר מהקבוצה. ב-20 משחקים העמיד קנדי ממוצעים של 8.9 נקודות, 4.5 ריבאונדים ו-1.8 חסימות. ב-7 באפריל 2021, קנדי חתם ברסטה פכטה מהליגה הגרמנית. ב-8 משחקים העמיד קנדי ממוצעים של 6.8 נקודות ו-4.6 ריבאונדים. ב-19 ביולי 2021, קנדי חתם בבני הרצליה מהליגה הישראלית. ב-24 בפברואר עזב את הקבוצה מישראל זמן קצר לאחר שזכתה בגביע המדינה, והצטרף לקראיובה הרומנית. בני הרצליה גביע המדינה (1): 2021/2022 מדיה וקבצים בנושא שא'מרקוס קנדי בוויקישיתוף פרופיל, באתר Sports-Reference פרופיל, באתר eurobasket זר ראשון לבני הרצליה: שא'מרקוס קנדי, באתר מנהלת ליגת העל בכדורסל, ‏19 ביולי 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שא'מרקוס קנדי".
בית הקפה אבזיה

בית הקפה אבזיה (הונגרית: Abbázia Kávéház) היה בית קפה מפורסם בבודפשט, שפעל בין השנים 1888–1949 ושתקופת הזוהר שלו הייתה משנת 1890 ועד העשורים הראשונים של המאה העשרים. מאז פתיחתו בשנת 1888, הוא היה בית הקפה הגדול והמפואר ביותר בהונגריה ושימש כמרכז של חיי התרבות והפוליטיקה עבור פוליטיקאים, מורים, אקדמאים, עיתונאים, סופרים ואומנים. הבניין נמצא בצד הדרומי של כיכר אוקטוגון, בשדרת אנדראשי 49, וכיום נמצא בו סניף של בנק. בית הקפה נקרא על שם אופטיה (בקרואטית Opatija; במקור, באיטלקית – Abbazia, שמשמעותן בשתי השפות "מנזר"), עיר הנופש האדריאטית של האימפריה האוסטרו-הונגרית, כיום בקרואטיה. בית הקפה הוקם על ידי ג'ולה שטייאר (Gyula Steuer Jónás (הו')) (1913-1841), שהיה הבעלים של בית הקפה Fiume Café, שאותו ניהל במשך 25 שנה. הבקשה להקמת בית הקפה הוגשה לרשויות ב־18 באוקטובר 1887, ובתאריך 1 בינואר 1888 קיבל שטייאר אישור לפתוח את בית הקפה. המוניטין של בית הקפה התבסס על ריהוט בסגנון רומנטי שכלל מראות קיר מקריסטל ושולחנות משיש אוניקס[דרושה הבהרה]. בשנת 1894 היה צורך לבנות מחדש את החלל ולהגדיל אותו. בית הקפה היה פורום לפגישות באותה תקופה. עבור רבים היה הוא מעין בית שני, שבו אפשר היה לפגוש ידוענים מהעיתונים, שחקנים, סופרים, פוליטיקאים וכן לקבל דואר. בשנת 1908 הבן, מרסל שטייאר (1944-1875), ניהל לבקשת אביו ג'ולה את בית הקפה. בעקבות הגידול המתמיד במספר האורחים הרחיב מרסל את החלל הפנימי עוד יותר על ידי שבירת קירות. לאחר מותו של ג'ולה שטייאר, נוהל בית הקפה על ידי אלמנתו הנרייטה יחד עם הבן מרסל. בעקבות מותה של הנרייטה בשנת 1920, הצטרף בשנת 1922 לניהול הקפה אחיו הצעיר של מרסל - לוראנד שטייאר (1888–1951). בשנת 1924, שונה שמו של בית הקפה ל"קפה שטייאר ג'ולה אבזיה". הניהול המשותף עבד היטב. מרסל עסק בעיקר בפעילות החברתית, ולוראנד ניהל את העניינים השוטפים של העסק. ההשפעה של המשבר הכלכלי העולמי כמעט ולא הורגשה במחזור של בית הקפה. מרסל עזב את החברה בשנת 1934. לאחר עזיבתו של מרסל, חדלה המתכונת של העסק כחברה ציבורית להתקיים[דרושה הבהרה], ולוראנד שטייאר רשם את בית הקפה כבעלים היחיד (21 במרץ 1934). בעקבות החוקים כנגד היהודים משנת 1938 בוצעו שינויים בחלוקת המניות כאשר רוב המניות הועברו לבעלות עורך־דין; כאשר בסופו של דבר נאלץ לורנאד שטייאר להתפטר מניהול החברה בינואר 1942. במהלך שנת 1944, במסגרת שואת יהודי הונגריה, נספו רבים ממשפחת שטאייר ובהם גם מרסל. לוראנד ובתו יהודית הצליחו לשרוד. ב-14 בספטמבר 1944 עקב תקיפות אוויריות והמצור נסגר בית הקפה. בית הקפה נפתח מחדש בשנת 1945. בזמן השלטון הקומוניסטי נשלח לוראנד למחנה עבודה שם נפטר בשנת 1951. בשנת 1949 הולאם בית הקפה ועבר שינויי יעוד ובעלות עד שנסגר סופית בשנת 1998. נכון לשנת 2021, מתנהל במקום סניף בנק. לאחר מאבק של יהודית שטייאר (2004-1931) נאותה עיריית בודפשט להציב לוח זיכרון על קיר הבניין, המנציח את בית הקפה המפורסם שהיה שם. מאמר: פצצת סירחון באבזיה, נרשם על ידי ציר הפרלמנט יאנוש בואז'וני, 2 בינואר 1937 Budapest Főváros Levéltára. Pesti (1875-től Budapesti) Királyi Törvényszék cégbírósági iratai VII. 2/e Kereskedelmi Egyéni Cégek Jegyzéke. 5. k. 116. p Steuer Jónás Gyula, www.cellbibl.hu ג'ולה שטייאר [1] בית הקפה אבזיה - צילומים
Ram Pam Pam

"Ram Pam Pam" (בעברית: "ראם פאם פאם") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמרת-יוצרת האמריקאי בקי ג'י, מתוך אלבום האולפן השני של נטשה, Nattividad. השיר יצא לאור ב-20 באפריל 2021, על ידי חברות התקליטים סוני מיוזיק לטין ופינה רקורדס, כסינגל הרביעי מתוך האלבום. השיר הגיע למקום הראשון במצעד האירפליי הלטיני, והראשון במצעד הסינגלים שבאל סלוודור. השיר נכתב על ידי נאטי נטשה, לוני, ז'אן קרלוס הרננדס אספינאל, בקי ג'י, רפאל פינה, עובימאל מלדונדו בורגוס, נינו קרלוס סגרה, דדי יאנקי, ג'סטין קווילס, זיגי וזקז, אלנה רוז, ולנטינה לופז וחואן מנואל פריאס והופק על ידי ז'אן קרלוס הרננדס אספינאל ורפאל פינה. "Ram Pam Pam" הוא שירן השני של נטשה וג'י, כשהקודם הוא "Sin Pijama". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות. הווידאו קליפ הרשמי של השיר הועלה לערוץ היוטיוב של נאטי נטשה ב-21 באפריל 2021, בשידור חי. הקליפ צבר למעלה מ-245 מיליון צפיות. מידע על הסינגל "Ram Pam Pam" באתר מיוזיק בריינז מילות השיר "Ram Pam Pam" באתר Genius סרטון השיר "Ram Pam Pam" באתר יוטיוב מידע על השיר "Ram Pam Pam" באתר ספוטיפיי נאטי נטשה, לוני, ז'אן קרלוס הרננדס אספינאל, בקי ג'י, רפאל פינה, עובימאל מלדונדו בורגוס, נינו קרלוס סגרה, דדי יאנקי, ג'סטין קווילס, זיגי וזקז, אלנה רוז, חואן מנואל פריאס, ולנטינה לופז ז'אן קרלוס הרננדס אספינאל, רפאל פינה Natti Natasha & Becky G – Ram Pam Pam, נבדק ב-2021-07-19 Natti Natasha, Billboard monitorLATINO, Title, charts monitorLATINO (בספרדית) Becky G, Natti Natasha - Sin Pijama (Official Video), נבדק ב-2021-07-19 Ram Pam Pam, נבדק ב-2021-07-19 Natti Natasha x Becky G - Ram Pam Pam [Official Video], נבדק ב-2021-07-19 Certificazioni - FIMI, www.fimi.it (ב־) Gold & Platinum, RIAA (באנגלית אמריקאית) AMPROFON, amprofon.com.mx Listas semanales - Listas - Promusicae - Productores de Música de España, www.promusicae.es Natti Natasha (Ft. Becky G & Vanessa Mai) – Ram Pam Pam (Remix), נבדק ב-2021-09-25
שדה השלג מוט

שדה השלג מוט (באנגלית: Mott Snowfield) הוא שדה שלג בצפון - מזרח חצי האי טריניטי, שבצפון - מזרח חצי האי האנטארקטי, בארץ גרהאם שבאנטארקטיקה. שדה השלג ממוקם בין מישור לאקלאבר, לבין חוף המצר האנטארקטי. שיא גובהו של שדה השלג 570 מטרים מעל פני הים (בגבעת מגנט). שדה השלג מוט התגלה כשצולם מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. השדה מופה על ידי סוקרים על הקרקע מטעם סקר שטחי חסות איי פוקלנד, שיצאו ממפרץ התקווה בעונת המחקר (הקיץ האנטארקטי) 1960–1962. שמו של שדה השלג ניתן לו על ידי הוועדה המייעצת לשמות אנטארקטיים של בריטניה. שדה השלג נקרא על שמו של פיטר גריי מוט (Peter G. Mott), שעבד עבור חברת האנטיג אירוסרוויירס, ופיקד על משלחת הסקר האווירי של שטחי חסות איי פוקלנד, בין השנים 1955–1957. • Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, Coastal-change and Glaciological Map of the Trinity Peninsula Area and South Shetland Islands, Antarctica, 1843 - 2001, P 12 שדה השלג מוט באתר הסקר הגאולוגי של ארצות הברית שדה השלג מוט באתר הגאזט האנטארקטי של ממשלת אוסטרליה שדה השלג מוט באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
2021 בגבון

אירועים בשנת 2021 בגבון. נשיא: עלי בונגו ראש ממשלה: רוז כריסטיאן רפונדה מתמשך - מגפת הקורונה בגבון 13 במרץ - נשלח המשלוח הראשון של החיסונים לגבון, הכלל 100,000 חיסונים. המשלוח נשלח לגבון מסין. 11 ביוני - במהלך בחירות מועצת הביטחון של האו"ם בשנת 2021, נבחר הנציג של גבון לכהן כשנתיים כחבר שאינו קבוע במועצת הביטחון של האו"ם, החל משנת 2022. זאת הפעם הרביעית בה נציג של גבון יושב במועצת הביטחון. מדיה וקבצים בנושא 2021 בגבון בוויקישיתוף Albertine Ondo, Au Gabon, avec déjà 2433 personnes vaccinées et aucun effet secondaire majeur constaté, le début de la campagne de vaccination contre la Covid-19 est un succès, La Libreville, ‏2021-04-03 (בצרפתית) Gabon receives first batch of Chinese COVID-19 vaccines - Xinhua | English.news.cn, www.xinhuanet.com UN elects five new members to serve on the Security Council, UN News, ‏2021-06-11 (באנגלית)